User talk:Sirivipulathissa

සිරි විපුලතිස්ස දහම් පාසල - ඕවිටිගම
ශ්‍රි ලංකාද්වීපයේ බස්නාහිර පළතේ ගම්පහ දිස්ත්‍රික්කයතට අයත් දොම්පේ ප්‍රාදේශීය ලේකම් කොට්ඨාශය නියෝජනය කරන "ඕවිටිගම​" සුන්දර ග්‍රාමයකි. අතීතයේ පෙර රජ දවස ගම්පහ දිස්ත්‍රික්කය ප්‍රමුඛ ප්‍රදේශය හැඳින්වූයේ "සියනෑ කෝරළය​" නමිනි. සියනෑ කෝරළයේ කැළණි ගං මිටියාවතේ ඇති සුන්දර ගම් දනව් අතරින් ඕවිටිගම ගමට ප්‍රමුඛ ස්ථානයක් ලැබේ. බෝධිමළු විහාරස්ථානය ඕවිටිගම ග්‍රාමයේ පිහිටි ස්වාභාවික සෞන්දර්‍යයෙන් අනූන පූජනීය භූමියකි. වසර 250 ක් පමණ පැරණි බෝධීන් වහන්සේ නමක් වැඩ සිටින මෙම පින් බිම ප්‍රදේශයේ දැනට පවතින පෞරාණික විහාරස්ථාන අතරින් වඩාත් පෞරාණික විහාරස්ථානය ලෙස ද සැළකේ. මෙම පුණ්‍ය භූමිය කේන්ද්‍ර​ කොට ගනිමින් ශාසනික සහ සමාජ සේවා රැසක් සිදුවුණ අතර එහි වැදගත්ම සේවාව වනුයේ අප දහම් පාසල වන ඕවිටිගම සිරි විපුලතිස්ස දහම් පාසල ආරම්භ කිරීමයි. 1959 අගෝස්තු මස 08 වන දින ළමුන් 15 දෙනෙකුගෙන් අප දහම් පාසල ආරම්භ කරන ලදි. අඩු පහසුකම් යටතේ ආරම්භ වූ මෙම ආයතනයේ මුල්ම ගොඩනැගිල්ල වූයේ කුඩා පොල් අතු පැළකි.වර්තමානයේ බෝධිමළු මහා සෑය පිහිටි භූමියේ ඉදිවූ මෙම පොල් අතු ගොඩනැගිල්ල තුළ වූවද එකළ සිටි දූදරුවන් අධ්‍යාපනය හැදෑරුවේය​. අප දහම් පාසලට "සිරි විපුලතිස්ස" යන නාමය තබන ලද්දේ පූජ්‍ය වලඅරඹේ ශ්‍රි විමල ධම්මාභිධාන නාහිමිපාණන් වහන්සේය​. ඒ තම ගුරුදේවයාණන් වහන්සේ වූ අතිගරු කිරිකිත්තේ සිරි විපුලතිස්ස නාහිමිපාණන් සිහිපත්වීම පිණිසය​. දහම් පාසල ආරම්භයේ සිටම ප්‍රධානාචාර්‍යත්වය උසුලන්නේ පූජ්‍ය වලඅරඹේ ශ්‍රි විමලධම්මාභිධාන නාහිමිපාණන් වහන්සේය​. මේවනවිට 1 ශ්‍රේණියේ සිට 13 ශ්‍රේණිය ​(බෞද්ධ ධර්මාචාර්‍යය ) දක්වා ශිෂ්‍ය ශිෂ්‍යාවෝ 600 පමණ අප දහම් පාසලේ අධ්‍යාපන හැදෑරීම සිදු කරති. මෙම ශිෂ්‍ය ශිෂ්‍යාවන්ට සිප්සතර කියාදීමට ගිහි-පැවිදි ගුරුවරුන් 18 දෙනෙක්ද දහම් පාසල වෙනුවෙන් සේවයේ යෙදී සිටිති.

http://sirivipulathissadahampasala.com/